ཉི་ཧོང་ནང་ཉིན་འགའ་བསྟུད་མར་དྲག་ཆར་བབས་ཏེ་ཡུལ་དེའི་ཤར་ནུབ་གཉིས་ཀྱི་ཞིང་ཆེན་༨ཀྱི་གྲོང་ཁྱེར་ཁག་ནང་ཆར་ཆུ་ཤུགས་ཆེན་རྒྱས་པར་བརྟེན།ཆུ་ལོག་དང་ས་ཉིལ་སོགས་ཀྱི་གོད་ཆག་ཆེན་པོ་བྱུང་ཡོད་པ་དང་།ད་ལྟའི་ཆར་ཉི་ཧོང་གཞུང་གིས་མི་རྐྱེན་འདས་ཀྱི་གྲངས་འབོར་ཁ་གསལ་བརྗོད་མེད་ཀྱང་།རྒྱལ་སྤྱིའི་གསར་ལམ་དུ་ཐོན་པའི་གནས་ཚུལ་ལྟར་ན།ཉུང་མཐར་མི་༢༧རྐྱེན་འདས་སུ་ཕྱིན་པ་དང་།མི་༤༥ལྷག་གར་སོང་ཆ་མེད་དུ་གྱུར་ཡོད་པ་མ་ཟད།དེ་རིང་ཡུལ་དེའི་གནམ་གཤིས་བརྟག་དཔྱད་ཁང་གིས་སང་ཉིན་དྲག་ཆར་ཤུགས་ཆེན་འབབ་ཉེན་ཡོད་པས་ཡུལ་མི་ས་ཡ་༣ལྷག་ཉེན་གཡོལ་དུ་འགྲོ་དགོས་པའི་ཉེན་བརྡ་བཏང་འདུག